CELEX: 32019D1998
Language: fi
Date: 2019-11-28 00:00:00
Title: Komission Täytäntöönpanopäätös (EU) 2019/1998, annettu 28 päivänä marraskuuta 2019, täytäntöönpanopäätöksen (EU) 2018/320 muuttamisesta salamantereihin liittyvien eläinten terveyden suojelutoimenpiteiden soveltamisajan osalta siltä osin kuin on kyse sienestä Batrachochytrium salamandrivorans (tiedoksiannettu numerolla C(2019) 8551) (ETA:n kannalta merkityksellinen teksti)

2.12.2019   
               
               
                  FI
               
               
                  Euroopan unionin virallinen lehti
               
               
                  L 310/35
               
            
         KOMISSION TÄYTÄNTÖÖNPANOPÄÄTÖS (EU) 2019/1998,
         annettu 28 päivänä marraskuuta 2019,
         täytäntöönpanopäätöksen (EU) 2018/320 muuttamisesta salamantereihin liittyvien eläinten terveyden suojelutoimenpiteiden soveltamisajan osalta siltä osin kuin on kyse sienestä Batrachochytrium salamandrivorans
         
         (tiedoksiannettu numerolla C(2019) 8551)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
         ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 18 artiklan 7 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä (EU) 2018/320 (3) vahvistetaan tietyt eläinten terveyden suojelutoimenpiteet unionin sisäistä salamantereiden kauppaa ja tällaisten eläinten unioniin tuontia varten siltä osin kuin on kyse sienestä Batrachochytrium salamandrivorans, jäljempänä ’Bsal’. Täytäntöönpanopäätöstä (EU) 2018/320 sovelletaan 31 päivään joulukuuta 2019.
                  
               
                     (2)
                  
                  
                     Useat jäsenvaltiot ja sidosryhmät ilmoittivat komissiolle, että niillä on vain vähän kokemusta täytäntöönpanopäätöksen (EU) 2018/320 täytäntöönpanosta käytännössä ja että tähän mennessä toimivaltaiset viranomaiset ovat asettaneet karanteeniin ja sertifioineet vain muutamia salamantereiden lähetyksiä.
                  
               
                     (3)
                  
                  
                     Lisäksi useat viimeaikaiset tieteelliset ja epidemiologiset havainnot ovat lisänneet nykytietämystä Bsaliin liittyvistä erinäisistä näkökohdista. Samalla ne vahvistavat, että Bsal on endeeminen useissa Aasian maissa ja että sitä esiintyy Espanjassa.
                  
               
                     (4)
                  
                  
                     Tiedoissa sen luonteesta ja diagnosoinnista on kuitenkin edelleen merkittäviä puutteita. Edistysaskelista huolimatta sen maantieteellistä esiintymistä useimmissa maissa ei ole onnistu vielä rajaamaan selkeästi eikä sitä koskevia diagnostisia menetelmiä ole onnistuttu parantamaan eikä kehittämään mahdollisia toimenpiteitä, joilla voitaisiin hillitä riskiä sen leviämisestä kauppaan tarkoitettujen lähetysten välityksellä.
                  
               
                     (5)
                  
                  
                     Täytäntöönpanopäätöksessä (EU) 2018/320 säädetyt eläinten terveyttä koskevat yksityiskohtaiset suojelutoimenpiteet olisi sen vuoksi pidettävä ennallaan.
                  
               
                     (6)
                  
                  
                     Euroopan parlamentin ja neuvoston asetuksella (EU) 2016/429 (4) vahvistetaan yhteistä eläinten terveyspolitiikkaa koskeva unionin sääntelykehys yksinkertaistetun ja joustavan eläinten terveyttä koskevan keskitetyn sääntelykehyksen avulla. Siinä säädetään erityisesti eläintauteihin liittyvistä suojatoimenpiteistä. Kyseistä asetusta aletaan soveltaa 21 päivästä huhtikuuta 2021.
                  
               
                     (7)
                  
                  
                     Täytäntöönpanopäätöksen (EU) 2018/320 soveltamista olisi näin ollen jatkettava mainitun asetuksen soveltamispäivään asti.
                  
               
                     (8)
                  
                  
                     Sen vuoksi täytäntöönpanopäätöstä (EU) 2018/320 olisi muutettava,
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen (EU) 2018/320 11 artikla seuraavasti:
            
               
                  ”11 artikla
                  
                  Soveltaminen
                  Tätä päätöstä sovelletaan 20 päivään huhtikuuta 2021.”
               
            
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 28 päivänä marraskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 224, 18.8.1990, s. 29.
         
            (2)  EYVL L 268, 24.9.1991, s. 56.
         
            (3)  Komission täytäntöönpanopäätös (EU) 2018/320, annettu 28 päivänä helmikuuta 2018, tietyistä eläinten terveyden suojelutoimenpiteistä unionin sisäisessä salamantereiden kaupassa ja tällaisten eläinten tuonnissa unioniin siltä osin kuin on kyse sienestä Batrachochytrium salamandrivorans (EUVL L 62, 5.3.2018, s. 18).
         
            (4)  Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).